Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 619/14/6606	Lučenec, 26.5.2015
EEČ : 2-47-60-2015

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako zodpovedný zástupca daňového subjektu XXXXX XXXXX so sídlom XXXXX, XXXXX, IČO: XXXXX nezaplatil vlastnú daňovú povinnosť k dani z pridanej hodnoty na základe podaného daňového priznania  za zdaňovacie obdobie II. štvrťrok 2012 splatnej ku dňu 25.07.2012 vo výške 4 168,76 €, vlastnú daňovú povinnosť k dani z pridanej hodnoty na základe podaného daňového priznania  za zdaňovacie obdobie III. štvrťrok 2012 splatnej ku dňu 25.10.2012 vo výške 5 890,80 €, vlastnú daňovú povinnosť k dani z pridanej hodnoty na základe podaného daňového priznania  za zdaňovacie obdobie IV. štvrťrok 2012 splatnej ku dňu 25.01.2013 vo výške 3 132,62 €, ktorých nezaplatením spôsobil škodu XXXXX v zastúpení XXXXX vo výške 13 191,76 €, 

lebo zanikla trestnosť činu

Odôvodnenie:
	Uznesením povereného príslušníka OO PZ XXXXX, sp. zn. ORP-XXXXX bolo dňa 13.12.2014 začaté trestné stíhanie a následne dňa 03.03.2015 bolo vznesené obvinenie XXXXX pre prečin nezaplatenia dane podľa § 278 ods. 1 Tr. zák. na tom skutkovom základe, že ako zodpovedný zástupca daňového subjektu XXXXX XXXXX so sídlom XXXXX, XXXXX, IČO: XXXXX nezaplatil vlastnú daňovú povinnosť k dani z pridanej hodnoty na základe podaného daňového priznania  za zdaňovacie obdobie II. štvrťrok 2012 splatnej ku dňu 25.07.2012 vo výške 4 168,76 €, vlastnú daňovú povinnosť k dani z pridanej hodnoty na základe podaného daňového priznania  za zdaňovacie obdobie III. štvrťrok 2012 splatnej ku dňu 25.10.2012 vo výške 5 890,80 €, vlastnú daňovú povinnosť k dani z pridanej hodnoty na základe podaného daňového priznania  za zdaňovacie obdobie IV. štvrťrok 2012 splatnej ku dňu 25.01.2013 vo výške 3 132,62 €, ktorých nezaplatením spôsobil škodu XXXXX v zastúpení XXXXX vo výške 13 191,76 €. 

Dňa 21.05.2015 bol na tunajšiu okresnú prokuratúru doručený vyšetrovací spis spolu s návrhom na zastavenie trestného stíhania podľa § 215 ods. 1 pism. h) Tr. por. s poukazom na § 86 ods. 1 písm. e) Tr. zák.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

	Obvinený XXXXX sa ku skutku, ktorý je mu kladený za vinu v plnom rozsahu priznal. V čase splatnosti uvedených vlastných daňových povinností nemal dostatok finančných prostriedkov na ich úhradu, avšak po celý čas predmetné nedoplatky postupne splácal, pričom dňa 17.03.2015 uhradil časť nedoplatku na dani z pridanej hodnoty za zdaňovacie obdobie II. štvrťrok 2012 vo výške 3 500 € a dňa 27.03.2015 uhradil zvyšnú časť nedoplatku za zdaňovacie obdobie II. štvrťrok 2012 vo výške 668,76 €, čím nedoplatok vo výške 4 168,76 € za zdaňovacie obdobie II. štvrťorka 2012 uhradil v plnej výške. Následne dňa 29.04.2015 uhradil sumu 3 132,62 €, čím si splnil daňovú povinnosť za zdaňovacie obdobie IV. štvrťroka 2012 a taktiež toho istého dňa uhradil sumu 1 300 € a nasledujúci deň, t. j. 30.04.2015 uhradil sumu vo výške 4 590,38 €, čím uhradil taktiež dlh za III. štvrťrok roku 2012. 

	Zo znaleckého posudku, z odboru ekonómia a manažment vyplynulo, že daňový subjekt XXXXX XXXXX mal v lehotách splatnosti dane z pridanej hodnoty dostatok finančných prostriedkov na ich zaplatenie. 

	Svedok - poškodený XXXXX potvrdila vo svojich výpovediach skutočnosť, že XXXXX vo vyššie uvedených dátumoch vykonal úhrady celého dlhu na dani z pridanej hodnoty a teda dlh, ktorý bol predmetom trestného oznámenia zo dňa 10.11.2014, bol uhradený v plnej výške.

	Podľa § 86 ods. 1 písm. e) Tr. zak. trestnosť trestného činu zaniká aj vtedy, ak ide o trestný čin nezaplatenie dane a poistného podľa § 278, ak splatná daň a jej príslušenstvo alebo poistné bola dodatočne zaplatená najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

Z výpovede obvineného XXXXX, ako aj z listinných dôkazov nachádzajúcich sa vo vyšetrovacom spise a najmä z oznámenia Daňového úradu XXXXX, pobočka XXXXX je preukázané, že obvinený splnil podmienku na zastavenie trestného stíhania, nakoľko splatnú daň vo výške 13 191,76 € zaplatil. 

	Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Marek Preták
prokurátor